b'\n_START_ARTICLE_\nS\xc3\xa4chsische Biografie\n_START_PARAGRAPH_\nS\xc3\xa4chsische Biografie (forkortet S\xc3\xa4Bi eller SaeBi) er et biografisk leksikon med artikler om betydelige personer fra Sachsens historie._NEWLINE_Prosjektet ble igangsatt i 1999 og er tenkt som et l\xc3\xb8pende prosjekt. Flere faghistorikere, hobbyhistorikere og studenter bidrar. Den vitenskapelige ledelsen ligger hos Martina Schattkowsky._NEWLINE_I juni 2005 ble innholdet lagt ut fritt tilgjengelig p\xc3\xa5 nettet, og i mai 2012 ble det gjort s\xc3\xb8kbart via Biographie-Portal._NEWLINE_Over 10\xc2\xa0000 personer er oppf\xc3\xb8rt, hvorav over 1\xc2\xa0200 med kortbiografi. Personartiklene er utstyrt med GND-numre og knyttes via dette sammen med andre verk. Via GND-Beacon-formatet linker S\xc3\xa4Bi ogs\xc3\xa5 til artikler p\xc3\xa5 tyskspr\xc3\xa5klig Wikipedia.'